দলীয় ১০২ রানের সময় বিপজ্জনক হয়ে ওঠা জুটি ভাঙ্গেন তাইজুল। এলবিডাব্লিউর ফাঁদে ফেলেন হ্যান্ডসকম্বকে। এরপর প্রান্ত বদল করে প্রথম বলেই সাফল্য পান সাকিব আল হাসান। ভাগ্যের ছোঁয়া এবার আর পাননি রেনশ। স্লিপে এবার তার ক্যাচ তালুবন্দি করতে পেরেছেন সৌম্য। ভাগ্যদেবী যে তখন বাংলাদেশের পক্ষ নিয়েছেন তা বোঝা গেল ম্যাথু ওয়েডের আউটে। মিরাজের বলে এলবিডাব্লিউর ফাঁদে পড়েন তিনি। তবে হক আইতে দেখা গেছে বলটি লেগ স্টাম্প মিস করছিল।